Saaremaa Muuseum

**Saaremaa Muuseum** on maakonnamuuseum Saaremaal.

Muuseumi tuumik on Kuressaare piiskopilinnus. Saaremaa Muuseum on Eesti vanimaid ja suurimaid muuseume. Selle asutamisaastaks loetakse 1865, kui Kuressaares asutati Saaremaa Uurimise Selts (*Verein zur Kunde Oesels*).

Saaremaa Muuseumi filiaalid on Saare Arhiivraamatukogu, Johannes ja Joosep Aaviku majamuuseum ja Mihkli talumuuseum.

Saaremaa Muuseumi direktor on alates 5. aprillist 2024 Priit Kivi. Muuseumi teadur on Olavi Pesti.

## Ajalugu
* 17. veebruar 1865 – asutati Saaremaa Uurimise Selts (*Verein zur Kunde Oesels*), Saaremaa Muuseumi eelkäija
* 12. september 1866 – seltsi kogude esimene näitus
* 1887 – avati esimene püsiväljapanek Kuressaare gümnaasiumi direktori majas
* 1892 – muuseum kolis Lossihoovis asunud endisesse ohvitseride hoonesse (pole säilinud)
* 1897 – muuseum koliti nn. kadettide hoonesse (praegu muuseumi kantselei)
* 19. september 1913  – uus püsinäitus avati linnuse ülakorrusel
* kevad 1919 – muuseumi kogud viidi linnusest üle Kubermangu tänav 14 asunud kohtu- ja politseihoonesse
* suvi 1922 – muuseumi kogud viidi tagasi Lossihoovis asuvasse hoonesse, kus nüüd asub muuseumi kantselei, ja avati külastamiseks
* 1923 – Saaremaa Uurimise Selts likvideeritakse
* kevad 1925 – muuseum kolis Kuressaare linnusesse
* 1940 – Saaremaa Muuseum nimetati ümber koduloomuuseumiks
* Saksa okupatsiooni ajal taastatakse muuseumi endine nimi
* 24. september 1946 – Kuressaare linnus avati pärast II Maailmasõda külastamiseks
* aastail 1946 – 50 kasutati paralleelselt ka nimetust *Kuressaare Maakondlik Muuseum* 
* 15. juuni 1947 – Saaremaa Muuseum taasavati ametlikult külastamiseks. Valminud olid ajaloo ja loodusloo väljapanekud
* 21. november 1948 – avati Viktor Kingissepa majamuuseum (filiaal)
* 1950 – muuseum nimetati ümber *Kuressaare rajoonidevaheliseks koduloomuuseumiks* (alates 1952 – Kingissepa)
* 21. juuni 1959 – avati Mihkli talumuuseum (filiaal)
* 1959 – muuseumi nimeks saab *Saaremaa koduloomuuseum* 
* 1970 – muuseumi hooldada anti Muhu ja Pöide kirik (1976 kuulutati need muuseumi filiaalideks)
* 19. mai 1973 – avati Koguvas Juhan Smuuli Muuseum (filiaal)
* 1979 – Koguva küla territoorium (30,4 ha) eraldati muuseumile. Filiaal nimetati ümber *J. Smuuli Memoriaal- ja Koguva Vabaőhumuuseumiks* 
* 7. mai 1980 – Muhus Linnuse külas avati Eemu tuulik kui muuseumi filiaal
* 1989 – isetegevusliku muuseumi baasil asutati uus filiaal – Ruhnu Muuseum
* 1990 – taastati nimi Saaremaa Muuseum
* 1990 – J. Smuuli Memoriaal- ja Koguva Vabaőhumuuseumist sai iseseisev Muhu Muuseum
* 1990 – Muhu kirik anti tagasi EELK Muhu kogudusele
* 1991 – Pöide kirik anti üle EELK Saaremaa praostkonnale
* 1991 – võeti maha V. Kingissepa Memoriaalmuuseumi pőhiekspositsioon
* 1. jaanuar 1992 – V. Kingissepa Memoriaalmuuseumi asemel moodustati uus filiaal: Saare Arhiivraamatukoguks ja Linnakodaniku Muuseum
* 18. juuni 1992 – avati uus filiaal – Johannes ja Joosep Aaviku majamuuseum
* 2002 – likvideeriti Linnakodaniku muuseum
* 2012 – Eemu tuulik anti üle Muhu vallale ning Korsi talu ja Ruhnu muuseum Rannarootsi muuseumile

## Muuseumi direktorid
* 1946–1976 Timoteus Linna
* 1976–1988 Arnold Allik
* 1988–2017 Endel Püüa
* 2017–2023 Rita Valge
* 2023–2024 Olari Vainokivi
* alates 2024 Priit Kivi

## Viited

## Välislingid
* Saaremaa Muuseumi koduleht